ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Անհրաժեշտությունը

Նախագծի ընդունումը պայմանավորված է Եվրոպական ներդրումային բանկի և «Գիտեկ» ընկերության միջև ստորագրված տեխնիկական աջակցության պայմանագրի շրջանակներում առաջացող ԱԱՀ-ի վճարման անհրաժեշտությամբ։


2. Ընթացիկ իրավիճակը և խնդիրները

Եվրոպական ներդրումային բանկի և ՀՀ տարածքային կառավարման և ենթակառուցվածքների նախարարության,  Ջրային կոմիտեի ու Հայաստանի տարածքային զարգացման հիմնադրամի միջև 2026 թվականի փետրվարի 4-ին ստորագրված «Խորհրդատվական ծառայություններ՝ աջակցելու Հայաստանի «Դիմակայուն Սյունիք» ծրագրի նախապատրաստմանը» N AA-012710 համագործակցության համաձայնագրի 2․2 հոդվածով  նախատեսված է, որ Եվրոպական ներդրումային բանկի կողմից ծառայությունների մատուցման դիմաց վճարումը կատարվում է միայն համաձայնագրով նախատեսված գումարի չափով, իսկ անուղղակի հարկերի, որոնք կարող են վճարման ենթակա լինել Հայաստանի Հանրապետությունում,  ծախսերի մասով պարտավորությունը կրում է Ջրային կոմիտեն, Հայաստանի տարածքային զարգացման հիմնադրամը կամ ՀՀ տարածքային կառավարման և ենթակառուցվածքների նախարարությունը` վճարելով ՀՀ պետական բյուջեի միջոցով։
Եվրոպական ներդրումային բանկի և «Գիտեկ» ընկերության միջև ստորագրված տեխնիկական աջակցության պայմանագրի շրջանակներում առաջացող ԱԱՀ-ի վճարման հարցի վերաբերյալ ՀՀ ֆինանսների նախարարությունում կայացած քննարկման արդյունքներով ներկայացվել է դիրքորոշումը՝ մասնավորապես, փաթեթի ուսումնասիրությունից պարզվել է, որ ծրագրի իրականացումը ոչ թէ ազատված է հարկերից, այլ նախատեսված է համաֆինանսավորման մոտեցումը, և հարկային ծախսերը կրում է Ջրային կոմիտեն, Հայաստանի տարածքային զարգացման հիմնադրամը կամ ՀՀ տարածքային կառավարման և ենթակառուցվածքների նախարարությունը` վճարելով ՀՀ պետական բյուջեի միջոցներից։ ՀՀ 2026 թվականի պետական բյուջեով վերը նշված միջոցառման համար գումար չի հատկացվել։ «Գիտեկ» ընկերության կողմից ներկայացվել է վճարման ժամանակացույց, ըստ որի 2026թ․ նախատեսվում է վճարել 727,620․83 եվրո գումար՝ 320495,2 հազար դրամ, որի ԱԱՀ-ն կկազմի 145524,17 եվրո կամ 64,099․0 հազար դրամ։ Կնքված պայմանագրի շրջանակներում առաջացող ԱԱՀ-ի պարտավորությունները կատարելու համար առաջարկվում է նախատեսել 145,524․17 եվրո, որը համարժեք է 64,099․0 հազար դրամին։
Միաժամանակ, «1072 Ջրամատակարարման և ջրահեռացման բարելավում» «11007 Գերմանիայի զարգացման վարկերի բանկի աջակցությամբ իրականացվող ջրամատակարարման և ջրահեռացման ենթակառուցվածքների վերականգնման ծրագրի երրորդ փուլ» միջոցառման համար անհրաժեշտ է վերաբաշխել  59.5 հազար դրամ՝ հաշվի առնելով, որ 28.09.2026թ. կատարված մասհանումը ԳՄՀ-ի հաշվին մուտք է եղել 125 եվրո / 1 եվրո՝ 440.47 դրամ՝ 55.1 հազար դրամ/ պակաս, քանի որ գանձվել է բանկային միջնորդավճար, և անհրաժեշտ է վարկային ծրագրի գծով ամբողջական թիվը ԳԳՕ համակարգում արտացոլել։ Նույնն առաջարկվել է նաև «1072 Ջրամատակարարման և ջրահեռացման բարելավում» «12001 Գերմանիայի զարգացման և Եվրոպական միության հարևանության ներդրումային բանկի աջակցությամբ իրականացվող ջրամատակարարման և ջրահեռացման ենթակառուցվածքների դրամաշնորհային ծրագիր` երրորդ փուլ» միջոցառման համար (ավելացել է նոր՝ ընթացիկ միջոցառում՝ 11022, որին 12001 միջոցառումից վերաբաշխվել է 55.1 հազար դրամ), իսկ 10 եվրոն /4.4 հազար դրամ/ պայմանավորված է ստացված ֆինանսավորման և փոխարժեքով հաշվարկված գումարի տարբերությամբ։

3. Տվյալ բնագավառում իրականացվող քաղաքականությունը

Նախագծով պահանջվող գումարն առաջարկվում է վերաբաշխել «1004 Ոռոգման համակարգի առողջացում» ծրագրի «31022 Համաշխարհային բանկի աջակցության շրջանակներում ոռոգման, ջրամատակարարման և ջրահեռացման ծրագրերի իրականացում» միջոցառման մասով հատկացված՝ ՀՀ կառավարության համաֆինանսավորման միջոցներից։

4.Կարգավորման նպատակը և բնույթը

Նախագծի նպատակն է Եվրոպական ներդրումային բանկի և «Գիտեկ» ընկերության միջև ստորագրված տեխնիկական աջակցության պայմանագրի շրջանակներում առաջացող ԱԱՀ-ի վճարում։ 

5. Նախագծի մշակման գործընթացում ներգրավված ինստիտուտները և անձինք
Որոշման նախագիծը մշակվել է ՀՀ ՏԿԵՆ ջրային կոմիտեի կողմից:

6.Ակնկալվող արդյունքը
Եվրոպական ներդրումային բանկի և «Գիտեկ» ընկերության միջև ստորագրված տեխնիկական աջակցության պայմանագրի շրջանակներում առաջացող ԱԱՀ-ի վճարում։ 

7. Տեղեկատվություն
Որոշման նախագծի ընդունմամբ Հայաստանի Հանրապետության պետական բյուջեի եկամուտների և ծախսերի լրացուցիչ փոփոխություն չի առաջանում, իրականացվում է միայն վերաբաշխում։
Որոշման նախագծի ընդունմամբ այլ նորմատիվ իրավական ակտեր ընդունելու անհրաժեշտություն չի առաջանում։

8. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագիծը բխում է ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի պահանջներից։
